open-index/open-wikipedia-markdown huggingface dataset:
Largo desolato

**Largo desolato** (*Largh desolaa* in lombard) a l'è 'n dramma semi-autobiografich del Václav Havel che 'l parla del *Leopold Kopřiva*, dissident in del sò Paes e perseguitaa del governo oltra che de la pression di sò collega, fans e amis che voeuren salvàll, e mandaa poeu in preson del governo, che l'ha mittuu in paranoia e l'ha impedii de scriv anmò. Scritt in del 1984 pocch dopo de la sortida de galera de l'Havel, l'è staa voltaa del Tom Stoppard in ingles e publegaa in del 1986.

## Personagg
***Leopold Kopřiva**: Protagonista principal, professor e filosof, deventaa eroe popolar deventaa neurotich dopo de la sorvelianza costanta del Stat e 'l ris'c de finì in galera
***Edward** e **Bertram**: Collega e amis del Leopold, hinn preoccupaa per el degrad fisich e mental sò
***Suzana**: Coinquilina de Leopold, forsi la soa miee, vist che l'è mai specificaa. A l'è probabilment sentimentalment itrigada cont Edward
***Lucy**: Amanta de Leopold, l'è frustrada perchè lu el riess minga a dervìss sentimentalment e a recognoss publegament la soa relazion
***Marguerite**: Studentessa de filosofia che la va del Leopold per fàss consilià
***I dò Tizzi**: Agent de la polizia governativa che voeuren fà rennegà al Leopold i sò oeuver in cambi de la libertà, che lavoren cont dò esecutor che tasen
***I dò Sydney**: Lavorator a la latteria, reppresenten l'opinion de l'omm comun

## Trama
Leopold Kopřiva, in la version inglesa Nettles, professor e dissident, el viv in la costanta tema de vess menaa via e l'è spionaa costantement de la polizia secreta, el deventa semper pussee inabil de scriv e dependent de l'alcol e de la droeuga. I sò collega se preoccupen de 'sto fatt, la soa coinquilina Suzana l'ha perduu tutta la soa pazienza per lu e la soa amanta, Lucy, a l'è semper pussee frustrada per l'inabilità del Leopold a mostrà i sò emozion e i lavorator de la latteria ghe porten di robb e di test robaa perchè pensaven, ingenuament, che l'avaria juttaa a scriv.

Ona nott a l'è visitaa di agent de la polizia che ghe disen che se l'avaria renonziaa a la parernità di oeuver l'avarien minga accusaa ma, intant che 'l limonava goffament cont ona studenta interessata, Marguerite, tornen e 'l decid de dìgh che 'l voeur minga rennegà i sò oeuver, ma la polizia la decid de mollàl lì, perchè la soa problematega mentala l'ha fermaa giamò 'me dissident e l'éra pu pericolos per el governo.

## Bibliografia
*Havel, Václav. Largo Desolato. Faber and Faber, 1989.

## Vos corelaa
*Letter a Olga
Popolism

El **popolism** (de l'ingles *populism*, a soa voeulta del russ **народничество**, *narodničestvo*) a l'è l'ideja politega de ispirazion socialista che la supporta la superiorità del popol in su di élite e la esalta i sò capacità in materia de decision e de politega. Se 'l gh'ha di element de la tradizion politega solita a l'è divisibil in popolism de destra e popolism de sinistra.

El pò avègh 'n accezion positiva o neutra, per quej sistema politegh che fann ampi us di referendum per fà decid di question al popol in di limit de la legg, sia 'n accezion negativa de moviment che 'l fa no di parpoeust realistich domà per aizzà el popol.

L'è doperaa anca el termen "gentism" per parlà de 'n popolism esasperaa e che 'l gh'ha nissuna ideja politega foeura che 'l scoltà el popol, in accezion de grupp nazional indistint.

Cont el spantegàss di mezz informatich la pupart di popolista l'ha doperaa 'sti mezz per cattà sù la popolazion in manera diretta, senza i tradizionai intermediari.

## Popolism per Stat
### Cechia
In Cechia el popolism a l'è spantegaa de sinistra al center e a l'estrema destra e l'è tipicament sociaa a l'euroscetticism.

El partii del President Zeman Partii di Diritt Civij, socialdemocrategh, el partii centrista liberal ANO 2011 de Andrej Babiš, i moviment de estrema destra del Tomio Okamura, el partii regionalista Severočeši.cz e, in di primm agn de la Republega, la Coalizion per la Republica - Partii Republican de la Cecoslovacchia, hinn consideraa popolista.

Anca el klausism, ideja politega del president emerit Václav Klaus e del Partii Civich Democratich, el gh'ha di element popolista, sènza vessél direttament.

### Italia
El primm partii italian a vèss de tendenza popolista, foeura che per el qualunquism nassuu dopo de la guerra, a l'è staa Forza Italia, soratutt in del sò pensee anti-comunism e in l'us di mezz de comunicazion del Silvio Berlusconi, ma cont el temp a l'è staa retegnuu, soratutt dòpo la refondazion, on partii istituzional.

La Liga Nord, leada del Berlusconi, l'ha semper avuu anca lee di tendenz popolista, soratutt in su la question de l'immigrazion, tendenz deventaa poeu l'ideologia del partii in la secreteria del Matteo Salvini, che l'ha doperaa el vess popolista 'me motiv de vant e l'ha ciamaa el giornal online de la Liga "Il Populista".

Anca el Moviment 5 Stell, retegnuu popolista, l'ha semper reclamaa la soa svesinanza al popol, senza però mai ciamàss esplicitament inscì.

## Riferiment
*Gentismo - Neologismi Treccani
*Czech Republic Re-elects Milos Zeman, Populist Leader and Foe of Migrants
*Short Insight – Czech Republic: populism on the rise
*Far right to gather in Prague as fears grow of rising Czech populism
*Cos’è il populismo
*L’Italia è la nuova frontiera populista. Metà Paese vota partiti contro élite e migranti
*Populismo globale: i casi di Usa e Italia a confronto 
*The Main Roots of Italian Populism

## Vos corelaa
*Argumentum ad populum
*Demagogia
*Popolism penal
*Paternalism
*Popolism de destra
*Popolism de sinistra
Moviment Autonomista Regional Lombard

El **Moviment Autonomista Regional Lombard** (in italian *Movimento Autonomista Regionale Lombardo*, sigla **MARL**) a l'è staa on partii politegh regional italian, vun di primm organizzazion vertament autonomista lombarda. Nassuu de l'esperienza del Moviment Autonomista Bergamasch, moviment de opinion nassuu dopo de la segonda guerra mondiala per man del dottor bergamasch Guido Calderoli, el s'è candidaa ai elezion politegh italian del 1958 in la lista Moviment Autonomista Regional Padan e l'ha ciappaa 70'589 vot. A l'è staa el primm moviment lombardista a doperà la statoa del Guerriee de Legnan 'me simbol. 

El Partii el domandava l'istituzion de la Region Lombardia, in la Costituzion italiana dal 1948 ma fada minga su finna al 1970, e che la fuss debon autonoma a nivell economich, de scoeula e social.

## Riferiment


## Vos corelaa
*Moviment Autonomista Bergamasch
*Moviment Autonomista Regional Padan
Státní bezpečnost

La **Státní bezpečnost** (*Sicurezza del Stat* in lengua ceca, in slovacch **Štátna bezpečnosť**, breviaa **StB**) a l'è stada la forza de polizia secreta de la Cecoslovacchia, in attività dal 1945 al borlà del comunism in del 1989. La se occupava de la repression di idei contrari e del spionagg internazional insemma al KGB.

La Cechia l'ha faa su on noeuv servizzi secrett, el Bezpečnostní informační služba, la Státní bezpečnost a l'è retegnuda 'na sociazion criminala contra di diritt uman e i sò member pòden no fà di determinaa lavorà. El famos politegh Andrej Babiš a l'è staa accusaa de avè collaboraa cont el StB.
Carlo Botta

El **Carlo Botta**  (San Giorgio Canavese, 6 november 1766 – Paris, 10 de agost 1837) a l'è staa on politegh e stòrich piemontes. Laureaa in medesina, a l'éra retegnuu sovversiv del governo e l'ha supportaa la revoluzion francesa.

## Oeuver
* *Storia naturale e medica dell'isola di Corfu*, 1798
* *Souvenirs d'un voyage en Dalmatie*, 1802
* *Storia della guerra d'Indipendenza degli Stati Uniti d'America*, 1809
* *Camillo*, poema, 1815
* *Storia d'Italia dal 1789 al 1814*, 1824
* *Storia d'Italia continuata da quella del Guicciardini fino al 1789*, 1832
Moviment Autonomista Regional Padan

El **Moviment Autonomista Regional Padan** (in italian **Movimento Autonomista Regionale Padano**, breviaa **MARP**) a l'è staa 'na coalizion autonomista che l'ha partecipaa ai elezion politegh italian del 1958, fada su del Moviment Autonomista Regional Lombard, del Movimento Autonomo Regionalista Veneto e del Moviment Autonomista Regional Piemontes. L'ha ottegnuu el 0,24% di vot e la s'è desligada pocch dòpo.

## Simbol
El simbol de la coalizion l'éra el Drapò cont la scritta "Autonomia Regionale - M.A.R.P".

## Riferiment
*BEGGIATO, PREDICARE INDIPENDENZA X VENETO X GUADAGNARE SOLDI...E NON GLI MANCANO!
*L’origine del "mito negativo" delle Vallette. «Alle Vallette è così. Si arriva buoni e si diventa cattivi»
Socialism cont on volt uman

El **Socialism cont on volt uman** (in cecch: *socialismus s lidskou tváří*, in slovacch: *socializmus s ľudskou tvárou*) a l'è staa el nomm daa ai politegh parpognuu de l'Alexander Dubček in del 1968, appena elegiuu President del Partii Comunista de la Cecoslovacchia, che voreven liberalizzà e democratizzà la politega, semper guidada del Partii Comunista, e permètt pussee partecipazion privada in l'economia. L'ha menaa a la primavera de Praga e a l'invasion socialista de la Cecoslovacchia.

I reformi han ispiraa la perestroika e la glasnost del Mikhail Gorbaciov, che l'ha dii che la differenza in tra i sò reform e quej del Dubček a hinn staa "desnoeuv agn".

## Riferiment
*GORBACHEV CALLS FOR SOCIALISM WITH A 'HUMAN FACE'
*GORBACHEV ALLUDES TO CZECH INVASION

## Vos corelaa
*Autogestion socialista di lavorent
Pim Fortuyn

El **Pim Fortuyn** (nomm complett **Wilhelmus Simon Petrus Fortuijn**, Velsen, 19 de febrar 1948 – Hilversum, 6 maggio 2002) a l'è staa on politegh olandes.

## Biografia
El Pim Fortuyn l'ha studiaa sosciologia a la libera università de Amsterdam e l'è staa assistent universitari a Rotterdam e a Groningen.

A l'è staa member del Partii Socialista e l'ha provaa a 'ndaggh dent in del Partii Comunista e in del Partii del Lavorà e l'ha poeu fondaa la Lista Pim Fortuyn, lista nazionalista liberal, conservatris liberal e anti-islamista, definida de estrema destra de 'na quaj lista avversaria ma refudada de lu.

El Fortuyn l'è staa copaa in del 2002 del Volkert van der Graaf, estremista animalista e ambientalista.

## Idej
Fortuyn a l'era deciaratament omosessual e donca a favor di diritt gay e contra di idej de valor de la fameja di partii de estrema destra, de che l'era sossenn svesinaa di avversari. De la soa part, inveci, el mostrava de vess pussee arent a la politega liberala internazionala, 'me quella del John Fitzgerald Kennedy e del Silvio Berlusconi. L'era famos per i sò opinion contra l'Islam, per lu religion che l'avaria obligaa a fà anmò el cammin de emancipazion di donn. La sova ideja politega, ciamada *Fortuynism*, a l'è sintetizzabil in d'on ideja liberalista, republegana, secolarista, per la deregolamentazion fiscala, la democrazia diretta, scettega in su l'impiant burocrategh de l'UE e contraria a l'Islam, perchè a favor di diritt civij e di donn.

## Riferiment
*Pim Fortuyn (1948-2002) – Nederlands politicus en islamcriticus

## Alter progett

## Vos corelaa
*Lista Pim Fortuyn
Klausism

El **klausism** a l'è l'ideologia politega ispirada a l'azion del Václav Klaus, ex Primm minister e President de la Cechia. Termen doperaa per la prima voeulta del Mirek Topolánek, a l'è staa però doperaa no del Klaus midemm, e l'è despess ciamaa "klausism senza Klaus".

## Idej
Klaus a l'è famos per el sò euroscetticism, la negazion del rescaldament global, l'opposizion a l'omosessualità e a l'immigrazion e 'l support al capitalism in del liber mercaa, tutt sociaa al nazionalism conservator.

## Partii klausista
Hinn consideraa klausista:
* Partii Civich Democratich (ODS), el partii del Klaus
* Sovranità Ceca (ČS)
* Partii di Proprietari Terriee de la Republica Ceca (SsČR)
* Partii di Liber Cittadin (Svobodní)
* Partii Civich Conservativ (OKS)

## Lenguistega
El termen klausism a l'è doperaa anca per quej paròll che 'l Klaus, famos per i sò neologism, l'inventava per quej robb che ghe piaseven nò, 'me l'"omosessualism" o, 'na paròlla deventada comuna in Cechia, "havelism".

## Vos corelaa
* Václav Klaus
Williams F1

La **Williams F1** (ciamada dal 2014 **Williams Martini Racing** per el sò sponsor) a l'è una scüderia de Formula 1 inglesa, fundada del Frank Williams ind el 1977.

## Statistegh
* Gran Premi curüü: 698
* Punti cunquistaa: 3551
* Gran Premi vengiüü: 114
* Podi: 243
* Dupiett: 33
* Pole position: 128
* Gir velus: 133
* Clasifica migliur in del Campiunaa Piloti: 1° - 7 volt (1980, 1982, 1987, 1992, 1993, 1996, 1997)
* Clasifica migliur in del Campiunaa Custrutur: 1° - 9 volt (1980, 1981, 1986, 1987, 1992, 1993, 1994, 1996, 1997)

### Campiun del mund cun la Williams
* Alan Jones - 1 volta (1980)
* Keke Rosberg - 1 volta (1982)
* Nelson Piquet - 1 volta (1987)
* Nigel Mansell - 1 volta (1992)
* Alain Prost - 1 volta (1993)
* Damon Hill - 1 volta (1996)
* Jacques Villeneuve - 1 volta (1997)

### Piloti cun püssee Gran Premi
* Nigel Mansell - 95 (28 vitori, 43 podi, 28 pole)
* Ralf Schumacher - 94 (6 vitori, 21 podi, 5 pole)
* Riccardo Patrese - 81 (4 vitori, 24 podi, 6 pole)
* Felipe Massa - 78 (5 podi, 1 pole)
* Valtteri Bottas - 77 (9 podi)
* Nico Rosberg - 70 (2 podi)
* Juan Pablo Montoya - 68 (4 vitori, 23 podi, 11 pole)
* Damon Hill - 65 (21 vitori, 40 podi, 20 pole)
* Keke Rosberg - 62 (5 vitori, 15 podi, 4 pole)
* Alan Jones - 60 (11 vitori, 22 podi, 6 pole)

## Alter pruget

## Vus curelaa
*Nicholas Latifi
Alba - Coalizion Nazionala

**Alba - Coalizion Nazionala** (in cecch *Úsvit - Národní koalice*), dal 2013 al 2015 *Alba de la Democrazia Diretta*, a l'è staa on partii politegh cecch de estrema destra fondaa del Tomio Okamura, popolista e euroscettich.

El partii el sostegniva la trasformazion de la Cechia in d'ona Republega Presidenziala e 'n us pussee slargaa de la democrazia diretta. In del febrar 2015 la pupart di deputaa la sortiss del Partii e 'l leader Okamura l'entra in del sò noeuv partii Libertà e Democrazia Diretta. In del marz 2018 el partii el se disliga offizialment.
Minardi

La **Minardi F1 Team** a l'è stada una scüderia de Formula 1 italiana, fundada del Giancarlo Minardi ind el 1979. In del 2006 a l'è stada sustitüida de la Scuderia Toro Rosso. In di 345 Gran Premi che l'ha curüü, l'ha utegnüü 38 punti. El migliur risültaa l'è staa un quart post, utegnüü ind el Gran Premi de San Marin 1991 e pö amò ind el Gran Premi del Purtugall 1991 e ind el Gran Premi del Sudafrica 1993.

## Statistegh
* Gran Premi curüü: 345
* Punti cunquistaa: 38
* Gran Premi vengiüü: 0
* Clasifica migliur in del Campiunaa Piloti: 11° - (1991)
* Clasifica migliur in del Campiunaa Custrutur: 7° - (1991)

### Piloti cun püssee Gran Premi
* Pierluigi Martini - 103 (16 punti)
* Marc Gené - 33 (1 punt)
* Gianni Morbidelli - 32
* Alessandro Nannini - 31
* Luca Badoer - 30
* Luis Perez-Sala - 26 (1 punt)
* Tarso Marques - 25
* Christian Fittipaldi - 24 (6 punti)
* Pedro Lamy - 24 (1 punt)
* Christijan Albers - 19 (4 punti)
Pierluigi Martini

El **Pierluigi Martini** (Lugo de Rumagna, el 23 de april del 1961), l'è un ex pilota de Formula 1 italian. L'ha curüü des agn in de la Formula 1 cun la Toleman, la Minardi e la Scuderia Italia. L'è staa el pilota che l'ha curüü püssee Gran Premi (103) e l'ha cunquistaa püssee punti (16) cun la Minardi; cun la scüderia italiana l'ha anca faa un segund post in qualifica al Gran Premi di Stat Ünì 1990 e dü quart posti al Gran Premi de San Marin 1991 e al Gran Premi del Purtugall 1991.
Partii di Amant de la Birra (Bielorussia)

El **Partii di Amant de la Birra** (**Партыя Аматараў Піва** in lengua bielorussa) a l'è staa on partii politegh bieloruss nassuu in analogia cont el Partii di Amant de la Birra fondaa a 1993 e registraa a agost 1994.

## Storia

## Vos corelaa
* Partii di Amant de la Birra (Russia)
* Partii di Amant de la Birra polacch
* Partii di Amis de la Birra
* Partii di Amant de la Birra (Ucraina)
Statistegh de Formula 1

In chela pagina che i gh'henn dent i statistegh de la Formula 1, agiurnaa al Gran Premi del Azerbaigian 2018.

## Record piloti
### Mundiai vengiüü

## Record scüderei
### Mundiai vengiüü
Team Lotus

La **Team Lotus** a l'è stada una scüderia automobilistica inglesa, fundada del Colin Chapman ind el 1977. L'ha partecipaa al Campiunaa del Mund de Formula 1 dal 1958 al 1994 e l'ha vengiüü 13 titui mundiai, 7 custrutur e 6 piloti.

## Statistegh
* Gran Premi curüü: 491
* Punti cunquistaa: 1514
* Gran Premi vengiüü: 79
* Podi: 157
* Dupiett: 8
* Pole position: 107
* Gir velus: 70
* Clasifica migliur in del Campiunaa Piloti: 1° - 6 volt (1963, 1965, 1968, 1970, 1972, 1978)
* Clasifica migliur in del Campiunaa Custrutur: 1° - 7 volt (1963, 1965, 1968, 1970, 1972, 1973, 1978)

### Campiun del mund cun la Lotus
* Jim Clark - 2 volt (1963, 1965)
* Graham Hill - 1 volta (1968)
* Jochen Rindt - 1 volta (1970)
* Emerson Fittipaldi - 1 volta (1972)
* Mario Andretti - 1 volta (1978)

### Piloti cun püssee Gran Premi
* Elio de Angelis - 91 (2 vitori, 9 podi, 3 pole)
* Mario Andretti - 79 (11 vitori, 16 podi, 17 pole)
* Jim Clark - 72 (25 vitori, 32 podi, 33 pole)
* Graham Hill - 61 (4 vitori, 10 podi, 5 pole)
* Nigel Mansell - 60 (5 podi, 1 pole)
* Ronnie Peterson - 59 (9 vitori, 18 podi, 13 pole)
* Johnny Herbert - 54
* Ayrton Senna - 48 (6 vitori, 22 podi, 16 pole)
* Emerson Fittipaldi - 43 (9 vitori, 20 podi, 4 pole)
* Satoru Nakajima - 43
Raffaele Fitto

**Raffaele Fitto**  (Maglie, 28 de agost 1969) l'è on politegh italian, minister di affar europee del 22 de ottober 2022 in del governo Meloni, president de la Region Puja dal 17 april 2000 al 5 april 2005 e Minister per i Affari Regionali in del Governo Berlusconi IV dal 2008 al 2011. In principi member de la Democrazia Cristiana, l'è entraa in Parlament cont Forza Italia, cont el Popol de la Libertà e poeu con Noi con l'Italia. Fondator in del 2015 di Conservatori e Riformisti, dal 2017 a l'è mèmber de Direzione Italia.
Campiunaa del Mund de Formula 1 1984

El **Campiunaa del Mund de Formula 1 1984** l'è staa el 35° valid per el Campiunaa del Mund Piloti e 'l 27° per el campiunaa del Mund Custrutur. L'è iniziaa el 25 de marz e l'è finii el 16 de utuber dopu 16 Gran Premi. El Campiunaa del Mund Piloti l'è staa vengiüü per la terza volta dal pilota austriech Niki Lauda cun 72 punti, mentre el Campiunaa Custrutur l'è staa vengiüü per la segunda volta de la scüderia inglesa McLaren cun 143,5 punti. 

## Resucunt de la stagion
El Campiunaa l'è staa duminaa da la McLaren, che l'ha vengiüü 12 Gran Premi sö 16 cunt i dò piloti Niki Lauda (5 vitori) e Alain Prost (7). L'austriech l'ha vengiüü el Campiunaa Piloti cun dumà mezz punt de vantagg sö Prost: questa l'è ancamò incö la diferenza püssee piscinina tra el prem e 'l segund clasificaa de la storia de la Formula 1. In de la stagion oltri tri piloti han vengiüü almenu un Gran Premi: Nelson Piquet (2) sö Brabham, Michele Alboreto (1) sö Ferrari e Keke Rosberg (1) sö Williams.

## Clasifica piloti
Destruzion de Milan

La **destruzion de Milan** a l'è staa l'event storich che l'ha vist el Barbarossa invad e destrugà Milan e poeu el nass, in reazion, de la Liga Lombarda.

## Precedent
Dòpo de la mort de Papa Adrian IV el collegi di cardinaj el va in disputa e l'elegg dò papa: Lissander III e Vittor IV. Tucc e du se revolgen a l'Imperator Federigh Barbarossa, che 'l preferiss el Vittor, servo fedel de l'Imperi.

A Milan, el cardinal Umbert I de Pirovan, che in la dieta de Roncaja l'eva tolt i part de l'Imperi, el nonzia al popol la scomunega contra del Barbarossa e del Vittor e 'l scomunega anca i vescov de Mantoa, Lod, Cremona, el marchesel del Monferaa, i cont de Biandraa e de la Martesana oltra al castellan de Baradell, ch'even tolt i part de l'Imperator.

Intant Papa Lissander el riess a trovà pussee suppòrt internazional, e anca Franza e Inghilterra el supporten, e Milan ne profitta per invad Lod e slargà la soa sovranità. El Barbarossa el decid de scend in Lombardia per rispond a l'invasion.

## Assedi
Giamò in la Primavera del 1161 l'Imperator el proeuva a fà capitolà Milan senz'armi, e 'l ghe sara i vij de reforniment e i camp. I ambassator de Milan, naa a Lod, parpoenen 'na resa condizionada a la costruzion de 'n Palazz Imperial a Milan, la costruzion de ses port in di mura de Milan e di ostagg per trii agn 'me garanzia, ma el Barbarossa el voreva 'na resa incondizionada e in del 1162, d'accordi cont i città lombard a lu fidej 'me Noara, Cremona, Lod e Pavia, invad e destruga Milan, fatt che 'l permett al Barbarossa de sottomett per on quaj agn i città lombard.

## Bibliografia
* Federico A. Rossi di Marignano, *Federico Barbarossa e Beatrice di Borgogna. Re e regina d'Italia*, Oscar Mondadori 2009.
* 
* Ugo Balzani,"*Federico Barbarossa e la Lega lombarda*, cap. XXV, vol. IV (*La riforma della chiesa e la lotta fra papi e imperatori*) della Storia del Mondo Medievale, 1999, pp.&nbsp;859–904.
* Elena Percivaldi, *I Lombardi che fecero l'impresa. La Lega Lombarda e il Barbarossa tra storia e leggenda*, Milano, 2009, Ancora Editrice. ISBN 88-514-0647-2
Publich Contra la Violenza

**Publich Contra la Violenza** (**Verejnosť proti násiliu** in lengua slovacca) a l'è staa on partii politegh slovacch, nassuu dopo de la Revoluzion de Velluu comé conterpart slovacca del Forum Civich.

## Vos correlaa
*Forum Civich
*Revoluzion de Velluu
Pas de Venezia

La **Pas de Venezia**, fada in del 1176, l'ha revardaa el Stat Pontifizzi, l'Imperator Federigh Barbarossa, la Liga Lombarda e 'l Regn de Sicilia e l'è stada firmada a Venezia, città retegnuda imparziala in del conflitt Papaa-Imperator.

La Pas, vegnuda dòpo de la battaja de Legnan, l'ha vist l'accettazion del Barbarossa de Papa Lissander III, che l'ha revocaa la scomunega, l'independenza de facto de la città de Ancona e 'na trégua de ses agn in del conflitt in tra l'Imperi e i Comun.

La pas l'ha permittuu al Barbarossa de concentràss in sui ribej dent del sò territori principal e l'ha consacraa la Republega de Venezia 'me superpotenza de l'epoca insemma al Sacher Roman Imperi e al Papaa.

I firmatari eren Federigh Barbarossa per l'Imperi, Lissander III per el Stat Pontifizzi e Romualdo II Guarna per el Regn de Sicilia e per la Liga.

## Bibliografia
* 
*G. Vitolo, *Medioevo. I caratteri di un'età di transizione*, Milano, Sansoni, 2003

## Vos corelaa
*Pas de Costanza
TOP 09

**TOP 09** (in cecch: *Tradice Odpovědnost Prosperita 09*, in lombard: *Tradizion Responsabilità Prosperità 09*) a l'è on partii politegh cecch fondaa in del 2009, de matris conservatris e europeista. L'è member del Partii Popolar Europee

## Storia
El partii el nass el 11 de giugn del 2009 de 'na scission de l'Union Cristiana e Democratica - Partii Popolar Cecoslovacch voruda del Karel Schwarzenberg, giamò minister di ester e candidaa ai presidenziai del 2013, indova che 'l perd dedree al Zeman.

## Resultaa elettorai
### Presidenziai

### Parlament

### Europee

## Riferiment
*Parties and Elections in Europe - Czechia

## Vos corelaa
*Karel Schwarzenberg
Tomáš Garrigue Masaryk

**Tomáš Garrigue Masaryk** (IPA: [ˈtomaːʃ ˈɡarɪk ˈmasarɪk], Hodonín, 7 de marz 1850 – Lány, 14 settember 1937) a l'è staa on sociolegh, filòsof e politegh cecoslovacch, fondator de la Cecoslovacchia e sò president dal 1918 al 1935, succeduu poeu del Edvard Beneš

## Biografia
Masaryk el nass in Moravia, a l'epoca in l'Imperi Austro-Ungarich, de mader coeuga e pader cocchiee. De giovin a l'è avviaa a l'attività de ferree, ma el studia a l'università e in del 1879 a l'è abilitaa a insegnà, cont ona tesi in sul suicidi. In del 1882 a l'è ciamaa per insegnà a Praga e 'l se impegna in la filologia ceca e per l'istruzion del popol.

In del 1878 l'ha maridaa l'ugonotta americana Charlotte Garrigue e 'l toeu el sò cognomm, in l'ambit de la soa battaglia per l'emancipazion di donn.

### Politega
In del 1900 el fonda el Partii Popolar Cecch e l'è elegiuu al Parlament de Vienna anca cont i vot di socialdemocratich. Cont el s'cioppà de la guerra el va a l'ester e 'l spantega in del mond i idej del cecoslovacchism, finna a incontrà el President di Stat Unii Woodrow Wilson, gran fautor de l'autodeterminazion. El 14 de november 1918 a l'è elegiuu President de la Cecoslovacchia e a l'è reconfermaa in del 1920, 1927 e 1934. In del 1935 el se dimett per motiv de salut e 'l da el post a Beneš, sò alev.

## Onoreficenz

## Bibliografia
* François Fejtö, *Requiem per un impero defunto*.

## Alter progett

## Vos corelaa
*Cecoslovacchism
Democrazia diretta

La **democrazia diretta** a l'è el sistema indova i cittadin doperen el poder legislativ direttament e senza intermediari, a differenza del la democrazia rappresentativa indova che i cittadin eleggen di reppresentant per scernì i decision.
Catetinho

El **Catetinho** l'è un cumpless ünitari de fabricad in lègn, che 's tröva a Gama, a circa 30 km da Brasilia. L'è stài el prìm palàsi de Brasilia capitàl, e la prima residènsa üficiala del president Juscelino Kubitschek quant el s'è trasferìd da Rio de Janeiro in del 1956.

## Storia

El nùm el se rifà al palàsi presidensiàd de Rio, el *Catete*, sulament chi g'han dài el diminütìu, Catetinho.

L'è stài prugetàd da Oscar Nimeyer e custrüid in apèna 10 giurnade, in del nuèmber del 1956. L'era un sìt cun pochi confort, perché i'èvun decìs che el president el gh'eva de vèss arent ai müradù chi stèven in d'le baràche.

Incö l'è diventàd un Museo che se pöd visità.

## Riferimènt
Quim Torra

**Quim Torra**, nomm complett **Joaquim Torra i Pla**,  (Blanes, 28 de dicember 1962) a l'è on avocatt, scrittor, editorialista e politegh catalan, elegiuu in del 2017 deputaa al Parlament de Catalogna cont Junts per Catalunya e elegiuu el 14 de magg 2018 President de la Generalitat de Catalunya, indicaa del President in esili Carles Puigdemont dòpo del refudà di giudes spagnoeui di àlter candidaa.

## Riferiment
*Este es Quim Torra: el futuro presidente de la Generalitat

## Vos corelaa
*Carles Puigdemont
Juscelino Kubitschek

**Juscelino Kubitschek de Oliveira**, (nassüd a Diamantina, Brasil, 12 de setèmber 1902 e mòrt a Resende el 22 d'agùst 1976) l'è stài un dutùr e pulìtich brasigliàn, president del Brasil dal 31 de genàr 1956 al 31 de genàr 1961.

L'è stài quell che l'ha spustàd la capitàl del Brasil da Rio de Janeiro a Brasilia, quànt l'è 'ndài a stà in mèss a la furesta, in del Catetinho, cul so *staff* e i hann dài urìgin al famùs *sonho brasileiro*.

El so suranùm l'era *Jota Kà* (JK).

## Àlter futugrafìi


Image:Memorial J Kubitschek Brasilia 2009.jpg|El famùs *Memorial JK*, indùe Kubitschek l'è seplìd
Image:Juscelino Kubitschek.jpg|Kubitschek cul so staff, a l'inaugürasiòn de Brasilia, in del 1956


## Ligamm de föra

* ''The Man from Minas''
Koinè

In lenguistega, un **lenguaj koinè**, **dialet koinè** o adoma **koinè** (Grec Antig *κοινή*, "[lengua] comuna") l'è la lengua standard o 'l dialet qe l'è vegnid for come resultad del contat intra do o plu variants, mutuament intellijibele intra de lore (dialets), de la stessa lengua.

Vest qe i parlants i se capess intra de lor inants e despò 'l rivar de la koinè, la *koineizazion* l'è miga drastega e al g'è miga un obietiv ind la formazion de la koinè: l'è un process gradual e i parlants i g'ha miga besogn de bandonar ol so dialet per la koinè.

La normala influenza intra dialets aprœv a l'è miga una koineizazion. Una koinè la vegn for come una roba nœva rispet ai dialets qe i g'era jamò, qe i resta istess. Qest al separa l'evoluzion dei dialets de la koineizazion.

## Riferiments
Bandera di Asborgh

La **bandera di Asborgh** a l'è on bicolor orizzontal negher e giald, che 'l reppresenta la familia di Asborgh e la deriva di color del Sacher Roman Imperi, longament guidaa di Asborgh.

## Vos corelaa
*Bandera del Sacher Roman Imperi
*Bandera de l'Austria
SD

El **Sadiki Thirston** (Chicago, 7 de noèmber del 1994) cognossüü sora de tut  col nome de **SD**, l'è on rapper american.
Babo

El **Eduardo Davalos de Luna** (Santa Catarina, del 1976) cognossüü sora de tut  col nome de **Babo**, l'è on rapper mexican.
Snoop Dogg

El **Calvin Cordozar Broadus Jr.** (Long Beach, 20 de utùer del 1971) cognossüü soratütt  col nomm de **Snoop Dogg**, l'è um rapper, prodüttur discografegh e atur american.
Eazy-E

**Eric Lynn Wright** cugnusü al mund cul nòm da *Eazy-E* l'é nassuü a Compton ül 7 da setembar dal 1964 e l'é mort a Los Angeles ül 26 da mars dal 1995. L'è stô un rapper e prudütur discugrafic american, vün di pusé grand espunent dal gangsta rap.
Governo tecnegh

El **governo tecnegh** (in italian *governo tecnico*) a l'è 'n termen gergal de la Republica Italiana che 'l indica on governo faa di personalità tecnegh e desligaa de la politica che hinn mittuu a governà se gh'è 'na situazion de crisi politega, istituzionala o econòmica.

## Terminologia
El governo tecnegh l'è ciamaa anca "governo istituzional", "governo di largh intes", "governo del President", "governo pont", "governo de scop", "governo balnear", "governo di affar corrent", "governo de tregua" e "governo neuter". Gh'è anca el governo elettoral, dedicaa domà a cambià la legg elettorala e menà al vot.

## Contest
In Italia el governo el gh'ha de presentàss ai Camber dent de 10 di de la soa nomina per la fiducia e 'l pò vèss desfiduciaa se 'l gh'è pu on bon rappòrt politegh cont el Parlament.

On governo tecnegh a l'è dònca despess frutt de 'n accord faa di partii per fà no on governo esplicitament politegh, anca se di voeult a l'è frutt de la volontà del President de la Republica, in di situazion de eccezionala instabilità.

## Governi tecnegh
In Italia a hinn staa tecnegh el governo Dini e 'l governo Monti. Anca el governo Ciampi a l'è despess consideraa tecnich, perchè Ciampi a l'éra mìnga member del Parlament, ma i sò esponent eren per la pupart di politegh, istess del governo Draghi, che l'è consideraa de 'n quajvun on governo tecnegh, anca se la pupart di minister hinn di politegh.

## Bibliografia
*ANSA.it ''Dal governo tecnico al governo del presidente, ecco il glossario della crisi. Un aiuto per orientarsi tra termini ostici quali "riserva", "reincarico", "mandato esplorativo" o "preincarico"''. 10 dicembre 2016
* 
* 

## Vos corelaa
*Governo balnear
*Formazion del governo de la Republica Italiana
Governo Dini

El **Governo Dini** a l'è staa el governo quell de 52 de la Republica Italiana, guidaa del Lamberto Dini dal 17 de genar 1995 al 11 de genar 1996.  Supportaa del Partii Democrategh de la Sinistra, de la Lega Nord, del Partii Popolar Italian, de I Democrategh e di minoranz lenguistegh, l'è staa el primm governo tecnegh italian.

## Cronistoria
*Governo Berlusconi I
*Governo Dini
*Governo Prodi I

## Riferiment
*Senato della Repubblica - Dodicesima legislatura

## Vos corelaa
*Lamberto Dini
*Governo tecnegh
Automotrice à grande vitesse

**Automotrice à grande vitesse** a l'è on elettrotreno a volta velocità desviluppaa de la Alstom e doperaa unicamente de Italo-Nuovo Trasporto Viaggiatori per i lign italian a volta velocità, ch'ij ciama "AGV 575".

## Storia
El progett a l'è scominciaa in del 1998 per i lign a volta velocità de la Spagna, a spes de l'azienda. El 5 de febrar 2009 a l'è relassaa el prototip PEGASE e pocch dòpo l'azienda Nuovo Trasporto Viaggiatori ne órdena 25.

## Caratteristich
A differenza di TGV e del Frecciarossa 500 a l'è on elettrotreno complett, ossia tucc i carrej han di motor, 'me i Siemens Velaro e i Shinkansen giappones. Ispiraa ai TGV a l'è el sistema di carrej in tra i carrozz, che aumenten la stabilità de marcia e la sicurezza se gh'è on deraliament. El gh'ha ERTMS e 'l pò andà finna a 360 km/h, anca se la ferrovia italiana, indova incoeu el gira, a l'è limitada a 300.

## Vos corelaa
*Frecciarossa 1000
*Treno FS ETR.500
*Elettrotreno NTV ETR.675

## Alter progett
Stemma de la Cechia

El **Stemma de la Cechia** el reppresenta i nazion stòrich che la fan su: Boemia, Moravia e Silesia.

## Vos correlaa
*Stemma de la Cecoslovacchia
Giuseppe Mazzini

El **Giuseppe Mazzini** (Genova, 22 giugn 1805 - Pisa, 10 marz 1872) l'è staa on patriotta, politegh, filosef e giornalista italian, nassui in l'allora "dipartiment de Genova", faa su el 13 giugn 1805 'me vuna di provincc de l'Imperi frances de Napoleone Bonaparte.

I sò idej e la soa aziom politica han contribuii assee in la creazion del Stat unitari italian ma l'ha latitaa finna a la mort per i condann recevuu di tribunaj di Stat Italian.

I teorij del Mazzini han anca influenzaa i idej di democratich in Europa in favor de la Republica.

## Riferiment
*Giuseppe Mazzini, vita e pensiero del patriota italiano

## Vos corelaa
*Giuseppe Garibaldi
*Goffredo Mameli
Marián Čalfa

El **Marián Čalfa** (Trebišov, 7 magg 1946) a l'è on politegh cecoslovacch e avocatt slovacch, primm minister de la Cecoslovacchia dal 1989 al 1992 e President de la Cecoslovacchia ad interim per 17 dì in tra i dimission de Gustáv Husák e l'elezion de Václav Havel.

## Biografia
Member del Partii Comunista de la Cecoslovacchia, l'era espert de legg e càpo del dipartiment legislativ del Parlament federàl dal 1985. Durant de la Revoluzion de Velluu a l'è ciamaa a sostituì Ladislav Adamec per facilità la transizion a la democrazia. Pocch dòpo vessés insediaa el president Gustáv Husák el se dimett e 'l ciappa el roeul de president ad interim finna al 29 de dicember 1989, cont l'elezion del Václav Havel a President.

In del genar 1990 el molla el partii comunista per sgiontàss del Publich contra la violenza che in del 1991 la deventa Union Civica Democratica. Dòpo la sconfitta del sò partii in del 1992 el torna avocatt a Praga.

## Bibliografia
* MÜLLEROVÁ, Alena; HANZEL, Vladimír. Albertov *Příběhy sametové revluce*. Praga: Nakladatelství Lidové noviny, 2009. ISBN 978-80-7422-002-9.
* BARTOŠ, Josef; KOVÁŘOVÁ, Stanislava; TRAPL, Miloš. *Osobnosti českých dějin.* Olomouc: ALDA, 1995. ISBN 80-85600-39-0.
Rhônexpress

**Rhônexpress** a l'è on servizzi espress de tram-treno che 'l conliga el center de Lion a l'Aeroport de Lion.

Longa 23 km, a l'è servida de 6 Stadler Tango e la compartiss part de la linia cont la linia 3 de la red di tram de Lion. La gh'ha quatter fermaa, che permetten l'interscambi cont i lign A e B de la metropolitana.

## Vos corelaa
*Red di tram de Lion
*Metropolitana de Lion
LEO Express

**LEO Express** a l'è 'na compagnia de strapòrt ferroviari de la Cechia, nassuda in del 2010 e che l'ha scominciaa el servizzi viaggiator in del 2012, cont l'InterCity Praga-Ostrava, indova che i České dráhy e la RegioJet serviven giamò.

## Treni
L'azienda la gh'ha cinch Stadler FLIRT, classificaa CZ 480, in composizion longa e InterCity cont Wi-Fi e aria condizionada. In del 2016 a hinn ordenaa 3 elettrotreni, che sarann consegnaa a mità 2018, per el servizzi in tra Cechia e Slovacchia.

## Bus
El servizzi bus, integraa cont el servizzi ferroviari, el conliga i stazion cecch cont la Cechia, la Slovacchia, la Polonia e l'Ucraina.

## Galleria di foto

File:Leo Express, autobus czeskiego przewoźnika w Warszawie.jpg|Bus a Varsavia
File:Bohumín, Leo Express, dodávka.jpg|Vettura de servizzi
File:Praha hlavní nádraží, vlak a servisní vozík Leo Express.jpg|Mezz de servizzi
File:Jízdenka Leo Express (01).jpg|Biliett Leo Express
File:Praha hl.n., příprava prodejny Leo Express.jpg|Bilietteria a Praga
File:FlixTrain wagon 1.jpg|Carrozza FlixTrain
File:480 001 interior2.jpg|Interni del treno


## Riferiment
* Více vlaků na Slovensko. Soukromníci od prosince dál posílí
* First Leo Express train handed over 
* LEO Express carries first passengers 
* Leo Express expanduje na Ukrajinu, spustí autobusy do Mukačeva

## Vos corelaa
* České dráhy
* RegioJet
* Elettrotreno CZ 480

## Alter progett
Margherita, duchessa del Sussex

La **Margherita**, nomm in ingles **Rachel Meghan Markle ''maridada'' Mountbatten-Windsor**; Los Angeles, 4 de agost 1981 a l'è la duchessa del Sussex e miee del Enrigh del Galles, ex modella e attris americana. El 6 de magg 2019 la gh'ha avuu el sò primm fioeu, l'Arcibald.

## Riferiment
*Chi è Meghan Markle

## Vos corelaa
*Enrigh, Duca del Sussex
*Caterina, Duchessa de Cambridge
Enrigh, duca del Sussex

**Enrigh** (in ingles **Henry Charles Albert David Mountbatten-Windsor**, ciamaa anca **Enrigh del Galles** o, in ingles, **Harry**; Londra, 15 de settember 1984) a l'è on Prenzip de la familia real britannega, fioeu del Carl, Prenzip de Galles e de la Diana Spencer, sest in linia de succesion al trono britannich. L'è maridaa cont la Margherita, duchessa del Sussex e 'l 6 de magg 2019 el gh'ha avuu el sò fioeu, Arcibald.

## Riferiment
*Principe Harry

## Vos corelaa
*Ghielm, Duca de Cambridge
*Margherita, duchessa del Sussex
Waleed Al-Husseini

**Waleed Al-Husseini** (5 de giugn 1989) a l'è on scrittor, saggista e blogger palestines, deventaa famos in del 2010 per vess staa menaa via de l'Autorità Palestinesa per blasfemia in di sò post. In del 2013 el riess a scappà in Franza, indova che 'l domanda asil politich e 'l fonda la sociazion di ex islamich.

## Bibliografia
**Blasphémateur ! : les prisons d'Allah*, 2015, Grasset ()
**English translation: 
**Une trahison française : Les collaborationnistes de l'islam radical devoilés* ("A French Treason: The Collaborators of Radical Islam Unveiled"), 2017, Éditions Ring
Elettrotreno CZ 480

L**'Elettrotreno CZ 480** a l'è la version del Stadler FLIRT doperada de l'operator cecch LEO Express dal 2012.

## Storia
In del 2010 a l'è nonziaa che LEO Express l'avaria crompaa 5 elettrotreni de la Stadler Rail per la tratta Praga - Ostrava.

In del 2012 a hinn consegnaa i primm treni, faa su in Polònia e in Ongheria. El cost total di cinch treni a l'è staa de 1,5 miliard de coronn cecch. El 24 de marz 2012 a hinn presentaa al publich al circuitt ferroviari de proeuva de Velim.

## Tecnega
El gh'ha 5 carrozz e 'l 90% del pianal rebassaa. Gh'è tre toalett, de che vuna attrezzada per i disabil, cont sistema de nettada automatich.

Quatter carrozz a hinn de class econòmica, con 212 pòst confort cont di tavolitt pieghevoi con spazzi per laptop, e i post per i handicappaa.

'Na carrozza a l'è attrezzada per la class business, cont 19 sedij reclinabij e tavolin e per la premium, fada se ses post, fisicament separaa, che se pòden reclinà elettricament anca per dormigh e cont poggiacoo miôraa e support lombar.

El gh'ha on sistema digital per avvisà i passegee.

## Galleria di foto

File:Ústí nad Orlicí město, vlak Leo Express, fotografové.jpg|Treno in su la nev
File:14-06-03-praha-RalfR-10.jpg|Carrozza del treno
File:14-06-03-praha-RalfR-09.jpg|Treno a Praga
File:LEO Express 94 54 1 480 003-3 Premium.jpg|Class premium
File:14-06-03-praha-RalfR-21.jpg|Class normala
File:14-06-03-praha-RalfR-22.jpg|Sistema de informazion
File:14-06-04-praha-hlavní nádraží-02.jpg|Treno a Praga
File:17.05.13 Rudoltice v Čechách Class 480.jpg|Treno in corsa
File:Praha hlavní nádraží, jednotka 480 (01).jpg|Treno a Praga arent de on mezz de servizzi
File:480 001 Cerhenice3.jpg|Treno fotografaa de lat
File:480 001 Cerhenice2.jpg|Treno in corsa
File:InnoTrans 2012 (8018510664).jpg|CZ 480 arent a on RegioPanter
File:LE 480.001 trailer.jpg|Carrej del treno 


## Riferiment
*Stadler hands over first Leo Express emu
*Elektrické jednotky na našich kolejích: řada 480
*Class Description - LEO Express
*Leo Express - na železnici přichází další konkurence
*Na české tratě chce další dopravce: Rapid Express a Regio

## Vos corelaa
*Stadler FLIRT
*Railjet

## Alter progett
Pendolino

**Pendolino** a l'è 'na tecnologia ferroviaria che la permett de andà pussee svelt del 25%-35% de on treno convenzional grazia  a l'assett variabil progettaa de la FIAT Ferroviaria. A l'è 'n assett variabil attiv, perchè el treno el se moeuv dinamicament per respettà i curv.

## Fonzionament
El pendolament, quand attivaa, el permett de andà pussee svelti in curva grazia al facc che la cassa la se moeuv per compensà la forza centrifuga, e donca el permett on confort pussee volt per i passegee. Hinn despess consideraa treni a volta velocità perchè progettaa per rivà finna a 250 km/h.

## Esempi

*Automotris FIAT Y 0160
*Elettrotreno FS ETR.401
*Elettrotreno FS ETR.460
*Autotreno FIAT ATR.410
*Elettrotreno FFS RABDe 500
*Elettrotreno FS ETR.450
*Elettrotreno FS ETR.485
*Elettrotreno FS ETR.480
*Elettrotreno Alfa Pendular
*Elettrotreno ČD 680
*Elettrotreno SŽ 310
*Noeuv Pendolin
*Automotris DB 612
*Automotris FIAT ALn 668.1999
*Elettrotreno Cisalpino ETR.470
*Automotris DB 610
*Automotris DB 611

## Bibliografia
* 
* 
* 
* 
* 
* 
* 
* 
* 

## Vos corelaa
*Franco Di Majo

## Alter progett
Terz Reich

Ol **Terz Reich** (todesc: *Drittes Reich*) l'è 'l nom de la Jermania sota 'l govern nazionalsoçalist, guidad del ditator Adolf Hitler.
*Terz*, perqè la **Jermania nazista** l'era considerada 'l sucessor del medieval Sacro Roman Impero (962-1806), fondad del Oton I, e del modern Impero Todesc (1871-1918), fondad del Gilielm I de Jermania.

## Storia
### La conquista del poder
Ol 30 jenar del 1933 l'Hitler el g'ha havud del president Hindenburg la carega de Cancellier de la Republega de Weimar, ind un govern de minoranza guidad del partid nazionalsoçalist, qe ind i elezion del 1932 l'hiva ciapad la majoranza relativa. Subet al s'è dait de far per conquistar ol poder, e 'l bruxament del Reichstag l'è stait ol pretest perfet per tirar vià i libertaa civil. I *[[Land (Jermania)|länder]]* e tuts i olter poder autonom i è stait piegads a la volontaa del govern central.

Con la mort de l'uneg ostacol restait, l'istess Hindenburg, l'Hitler l'ha ciapad anc la carega de president e ol comand suprem dei Forze Armade).

### Ol rejim
Tirad vià ol sindacalism liber, ol rejim l'ha inviad l'instaurazion de un controll total de la societaa, a travers de la jerarqizazion dei fabrege e dei lavorador, la propaganda capillara (organizada del Joseph Goebbels) e la persecuzion dei oposidor.

### L'espansion territoriala
Despò de l'ocupazion del Saarland ind el 1935, l'Hitler ind el 1938 l'ha completad l*'[[Anschluss]]* e la conquista dei Sudeti e del rest de la Cecoslovaqia. Con l'invasion de la Polonia (come prima part del projet de espansion a est) ind el 1939 l'è començada la Segonda Guerra Mondiala.

### I persecuzion e la politega razista

Ol rejim l'è stait caraterizad de la persecuzion dei nemix politeg e dei *raze inferior*, çoè miga part de la raza ariana, sovertut i slav e i ebree. I so proprietaa i era confiscade, e i era deportads ind i camp de concentrament, per lavorar come s'ciav e despò vesser sterminads. Tut al faxiva part del projet de un nœv orden europee, basad in su i raze e guidad de la Jermania.

### La fin
Cond el rivar dei trupe sovietege a Berlin, l'Hitler l'ha cernid de suicidar-s ind el so *[[bunker (militar)|bunker]]* ind la citaa, per vesser miga ciapad dei so nemix. Ol Terz Reich l'ha firmad ofiçalment la resa incondizionada ol 8 de maj del 1945.

## Cartografia

File:German losses after WWI.svg|Perdide todesqe indel 1919
File:Flag map of Germany (1933).svg|1933
File:Flag map of Germany (1938).svg|1938
File:Flag map of Germany (1939).svg|1939
File:Flag map of Germany (1943).svg|1943
File:NS administrative Gliederung 1944.png|1944
File:Nsdap gaue english.png|Evoluzion territoriala


## Bibliografia
*  ''Germania'' ind la Treccani (sezion *Hitler e la creazione del Terzo Reich*)
## Riferiments
Diferenze in tra el cech e 'l slovach

El cech e’l slovach inn part de on continuum lenguistegh che el revarda anca la lengua rutena e quella polaca.

## Storia
Durant de la Cecoslovachia in di mez de informazzion i dò lengov conviveven, e el facc che la ministrazzion la vedeva tranquillament cech e slovach lavorà insema el permeteva ai cech d’havégh 'na competenza del slovach, precis i slovach cont i cech. Despoeu de la dissoluzzion de la Cecoslovachia i dò popoi gh'han havud men contat e i sgioven, soratut in Cechia, han mocad de intender l'oltra lengua.

## Diferenze
### Abecee
L'abecee cech el gh'ha i letere ř, ě, ů che inn no in del slovach che, inscambi, el gh'ha ä, ĺ, ľ, ô, ŕ.

### Gramatega
In teoria sia el cech che 'l slovach i gh’han 7 cas, ma in del oltem el vocativ a l'è doprad domà in d'on quai cas particolar ('me *pane*, *otče*, *bože*), menter in cech a l'è comun, tant de fà despess ciamà el slovach 'me lengua a ses cas.

### Vocabolari
'Me per la pupart di lengov slave i parolle a inn assee arent e gh'è, pu che olter, di diferenze de grafia. Gran diferenza la gh'è in di nom di mes, cont el cech che 'l dopra i nom clasegh slav e 'l slovach quei latin, e ind la nomenclatura de la biologia.

## Riferiment
* ''Cechi e slovacchi non si comprendono più, nasce un corso di slovacco per i cechi'' 

## Vos corelade
*Lengov cech-slovache
Elettrotreno ČD 680

L**'Elettrotreno ČD 680** a l'è 'n elettrotreno faa de la Alstom per i České dráhy e che doperen la tecnologia del Pendolino e hinn in sui lign cecch dal 2006, consideraa a volta velocità cont l'appellativ de SuperCity. L'ha faa el record de velocità ferroviaria de la Cechia cont 237 km/h.

## Storia
In del 2000 i Ferrovij Cecch ordenen di treni a assett variabil a la Fiat Ferroviaria che, cont el crompà de la Fiat Ferroviaria de part de Alstom, a hinn definii in Pendolino. In del 2004 a hinn consegnaa i primm treni. Gh'even di problema cont el segnalament, ma hinn staa poeu resolt e in del dicember 2005 tucc i treni podeven andà in servizzi e ghe vann a genar 2006. Gh'han avuu di problema a l'ERTMS e a l'aria condizionada, tucc poeu resolt.

## Caratteristich
El treno a l'è policorrent e 'l supporta i  25 kV 50 Hz AC, 15 kV ​16 2⁄3 Hz AC e 3,000 V DC. I carrozz a hinn dividuu in:
*681 Pilota motorizzada
*081 Carrozza trainada
*683 Carrozza restorant motorizzada
*084 Carrozza trainada
*684 Carrozza motorizzada
*082 Carrozza trainada
*682 Pilota motorizzada

I singoi carrozz a hinn numeraa, ma el numer del treno a l'è daa generalment de la serie 680.

## Incident
*El 1 de dicember 2007 on tréno a l'è deraliaa senza ferii, ma el convoeuj a l'è restaa s'ceppaa.
*El 22 de luj 2015 on Pendolino a l'è deraliaa in su la linia in tra   Bohumín e Františkovy Lázně e gh'è staa 3 mort e 17 ferii grav.

## Galleria di foto


File:Elektrická jednotka 680, interiér.jpg|Segonda class
File:Pendolino, 1. třída.jpg|Prima class
File:14-06-04-praha-hlavní nádraží-17.jpg|Pendolino a la Stazion Centrala de Praga
File:Beroun, Pendolino.jpg|Pendolino de lat
File:Pendolino CD 15.6.2006.JPG|Pendolino che 'l pendola
File:Praha Hlavní nádraží, Pendolino (4).jpg|Denanz del treno
File:Praha Hlavní nádraží, Pendolino, vstup.jpg|Port del treno
File:Elektrická jednotka 680, interiér (2).jpg|Port in tra i convoeuj
File:Bf Bernhardsthal 4.JPG|Treno in d'on paesagg nevos
File:CD class 682 007-0 from Vienna to Prague crossing the first bridge over Thaya.jpg|Pendolino in servizzi in tra l'Austria e la Cechia



## Riferiment
*Třetí cestující z vlaku zemřel. Tři těžce ranění jsou stabilizovaní
*Pendolino v Praze vykolejilo na poškozené kolejnici

## Vos corelaa
*Elettrotreno Cisalpino ETR.470

## Alter progett
Hrádeček

**Hrádeček** a l'è 'na frazion del comun cecch del comune de Vlčice, in la region de Hradec Králové. A l'è particolarmenr famosa per avè ospitaa la chalupa del president Václav Havel, che 'l gh'è mort el 18 de dicember 2011, e per el parch natural de Hrádeček, faa su in del 2001.